Երկու օր անց Ռեկսի հսկելու հերթն էր… Նոր էր սկսել մթնել: Արևի վերջին ճառագայթներն ընկել էին ծառերի կատարին: Շուտով բոլորը հեռացան: Մի քանի ժամ անց Ռեկսի ուշադրությունը շեղեց թփերի խշշոցը: Ձախ կողմում երկու մարդու նկատեց` տարօրինակ պահվածքով: Վազեց նրանց հետևից: Թմրամոլները, նկատելով շանը, արագացրին քայլերը: Քիչ էլ մոտենալով, Ռեկսը զգաց հերոինի հոտը: Վայրկյանների ընթացքում նա հասավ թմրամոլներին ու ցատկելով մեկի ուսերին` տապալեց նրան: Ռեկսի բարձր հաչոցից անհանգստացած` մոտակայքում երևացին սահմանապահները: Նրանց հաջողվել էր բռնել փախչող մյուս թմրամոլին: Ռեկսի ճանկերից ազատելով ընկածին, երկուսին էլ տարան ուղեկալ, իսկ Ռեկսին` բուժկետ. սահմանախախտ թմրամոլը հասցրել էր դանակահարել շանը: